Diari Oficial de la Generalitat Valenciana


Sumari del DOGV 5268, del 29-05-2006 (2006/5416)

Bases per a la provisió de tres places d'agent, escala bàsica, vacants en el cos de la policia local de l'Ajuntament de Piles.
------------------------------------------------------------------------------------------------------------------------------

### Dades del document

Número de DOGV
:   5268

Data del DOGV
:   29-05-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/5416


Data del document
:   08-05-2006

Organisme emissor
:   Ajuntament de Piles

Tipus de document
:   Convocatòria

Descriptors 

:   * Piles
    * concurs administratiu
    * policia
    * administració local

Bases per a la provisió de tres places d'agent, escala bàsica, vacants en el cos de la policia local de l'Ajuntament de Piles. [2006/F5416]  
La convocatòria d'estes places vacants es regirà per les bases publicades per l'Ajuntament de Piles, en el Butlletí Oficial de la Província de València núm. 89 de data 16.04.2005 i Diari Oficial de la Generalitat Valenciana núm. 4.988 de data 19.04.2005, amb les modificacions següents:  
1. Objecte de la convocatòria  
És objecte de la present convocatòria la provisió en propietat de tres places d'agent, del cos de policia local, vacants en la plantilla d'este ajuntament. Se'n cobriran dos pel torn lliure, per mitjà del sistema d'oposició, i una per mobilitat, per mitjà de concurs. Les places convocades i no cobertes per mobilitat s'oferiran al torn lliure.  
5. Tribunal qualificador  
1. El tribunal qualificador estarà integrat pels següents membres, tots ells amb veu i vot:  
President:   
L'alcalde president de l'ajuntament o regidor en qui delegue.  
Vocals:  
. Un representant designat per la direcció general de la Generalitat Valenciana competent en matèria de policia local.  
. Un representant designat per la direcció general de la Generalitat Valenciana competent en matèria d'administració local.  
. El cap del cos de la policia local de la corporació convocant, i si no n'hi ha, un funcionari de la corporació d'igual o superior categoria, preferentment pertanyent al cos de la policia local.   
. Dos representants dels treballadors designats per la Junta de Personal de l'ajuntament corresponent, o, de no existir, pels delegats de Personal, i en absència d'estos per les organitzacions sindicals més representatives en l'ajuntament, i si no n'hi ha per les organitzacions sindicals més representatives en l'àmbit de la Comunitat Valenciana.  
Secretari: el de la corporació o funcionari en qui delegue, que actuarà a més com a vocal.  
2. La composició del tribunal inclourà la dels respectius suplents.  
3. Podran nomenar-se assessors del tribunal per a les proves psicotècniques, mèdiques i d'aptitud física. El seu nomenament haurà de fer-se públic junt amb el del Tribunal.  
4. La corporació sol·licitarà dels Òrgans corresponents, la designació dels respectius representants, que haurà d'efectuar-se en el termini dels 20 dies següents al de la recepció de la sol·licitud.  
5. Els vocals del tribunal posseiran igual o superior titulació acadèmica que l'exigida per als llocs de treball oferits.  
6. El tribunal no podrà constituir-se ni actuar sense l'assistència de la mitat més un dels seus membres, titulars o suplents.  
7. Els membres del tribunal podran abstindre's o ser recusats, quan concórreguen les causes previstes legalment per a això.  
8. A tots els efectes, el tribunal tindrà la categoria tercera, tant respecte de les assistències dels membres del tribunal com dels seus assessors i col·laboradors.  
7. Procediment de selecció  
B) Torn mobilitat. Concurs.   
S'elimina la prova de coneixement del grup quint del temari municipal continguda en l'annex corresponent d'estes bases.  
Es modifica l'apartat e) que queda com seguix:  
e) En cas d'empats s'adjudicarà la plaça al concursant que haja obtingut major puntuació en l'apartat de formació; si la dita puntuació fóra també igual, caldrà ajustar-se a la suma obtinguda en els apartats d'antiguitat i grau; posteriorment, si es manté l'empat, s'acudirà als mèrits específics. Si persistix l'empat, s'adjudicarà per sorteig.   
13. Incidències  
Les referències que es realitzen a l'Orde de 5 de desembre de 1994 i 22 de desembre de 1997 han d'entendre's referides a les ordes de 23 de novembre del 2005 (DOGV núm. 5.148, de 02 de desembre de 2005).  
Queden redactats de la següent manera els annexos I, II, III, i IV:  
Annex I  
Proves psicotècniques  
El contingut de les proves psicotècniques s'ajustarà al barem que s'indica, en atenció als factors a mesurar en el procés de selecció, d'acord amb el que disposa l'Orde de 23 de novembre del 2005, amb les puntuacions decils establides en l'annex III/C/1 per al torn lliure i annex III/C/2 per al torn de mobilitat.   
La qualificació dels exercicis psicotècnics serà d'apte o no apte.  
Annex II  
Reconeixement mèdic  
El contingut de la prova de reconeixement mèdic, s'ajustarà al que establix l'Orde de 23 de novembre del 2005, annex II, quadre A) Quadre d'exclusions mèdiques d'aplicació als processos de selecció de policies locals de la Comunitat Valenciana per torn lliure, escala bàsica, categoria policia; i quadre B) Quadre d'exclusions mèdiques per al torn de mobilitat.   
Annex III  
Temari  
El temari de la fase d'oposició estarà compost pels quaranta temes establits en l'annex de l'Orde d'1 de juny de 2001, que desenvolupa el Decret 88/2001, de bases i criteris generals uniformes per a la selecció, promoció i mobilitat de l'escala bàsica i auxiliars de policia (DOGV núm. 4049 de 24 de juliol del 2001), referent a temaris A.1 categories d'agent i auxiliar de policia.   
Temari del grup V  
1. Guia de carrers municipal.  
2. Camins rurals, partides i polígons de rústica.  
3. Ordenances municipals.  
Annex IV  
Barem per a la valoració dels mèrits  
La valoració dels mèrits en la fase de concurs en els processos de provisió de places vacants dels cossos de policia local de la Comunitat Valenciana, categories agent, oferides per torn de mobilitat, es regirà pel que establix l'annex de l'Orde de 23 de novembre del 2005, pel qual s'aprova el barem general d'aplicació als concursos de mèrits per a la provisió de places en els cossos de policia local de la Comunitat Valenciana, pel torn de mobilitat.   
Piles, 8 de maig de 2006.. L'alcalde president: Vicente Ciscar Salelles.